— 379 — 

 vidame, telle qu'elle fui adressée à Adrien Poynings, capitaine de 

 Portsmouth : 



«M. le vidame s'en ira à Postmeu [sic) et de là ou s'en revien- 

 dra icy ou ira à quelque maison de quelque seigneur ou gentil- 

 homme là voisin pour n'en bouger jusqu'à ce que tous les articles 

 qui s'en suivent soient accomplis : 



« 1** Le dict sieur vidame donnera ordre que , sitost que le sieur 

 Adrien Poynings arrivera devant la ville du Havre, que la princi- 

 pale tour qui est assise dans la dicte ville à l'entrée du Havre avec- 

 ques toute l'artillerie et munition à elle appartenante sera délivrée 

 en possession de telz capitaines ou soldatz que le dit sieur Adrien 

 assignera, qui se fera en telle sorte que les ditz capitaines ou sol- 

 datz en auront paisible possession et en seront maistres. 



« Item. Que le jour que le dict sieur Adrien et les soldatz anglois 

 seront descendus en terre, ilz auront baillé entre leurs mains au- 

 tant de boulevars et fortz de la dicte ville que le temps avant la 

 nuit le souffrira. 



« Item. Le jour suivant que les gens de sa majesté seront entrez 

 en la dicte ville, les soldatz ne se mesleront aucunement de la garde 

 d'aucun boulevard, murailles, plate-forme, forteresse, artillerie, 

 ou d'aucune autre chose appartenant à la défense de la dicte ville, 

 ains permettront les Anglois de avoir entièrement la possession et 

 en user à volonté. 



« Item. Que toute l'artillerie et munition appartenans au roy, 

 estans pour la défense de la dite ville , seront délivrez par inventaire 

 au dict sieur Adrien ou à celuy lequel il assignera, et ce estre faict 

 dans xxnii heures après l'arrivée du sieur Adrien. 



« Item. Que tous les soldatz françois qui sont dedans la ville par- 

 tiront d'icelle dedans deux jours après l'entrée des soldatz anglois 

 (si elle ne soit assiégée) pour aller secourir Rouen ou faire quelque 

 autre entreprise, ou en cas qu'ilz ne pourront partir à cause de telle 

 siège , de le faire aussitost qu'ilz pourront, et s'en ira aussi avec eux 

 quelque nombre des Anglois si ainsi sera jugé nécessaire du lieu- 

 tenant de sa majesté ou du dict sieur Adrien , à la volonté desquelz 

 le tout sera remis de force. Sa majesté promettra faire le mesme 

 bon traitement aux habitans de la ville, qu'elle faict ordinaire- 

 ment à ses propres subjetz; et eux, si elle voudra, lui feront ser- 

 ment de mesme fidélité. » 



Il fallait aux yeux de l'Kurope essayer de justifier l'occupation 



